Lolland-Falsters Stifts-Tidende, 1839-07-12
Skibs- og Handelsefterretninger. De finske Trælast=Skibes og deres Ladnings særegne Beskaffenhed i Forening med den lange Tid, hvori deres Varer udhøkres, gjør det meget vanskeligt og besværligt for Toldvæsenet at have Tilsyn med dem. Dette pleie nogle af Skipperne at benytte sig af hvorfor de ogsaa undertiden ere grebne i at ville indsmugle Lærred, Kommen, eller i at have angivet for meget Brænde. For muligen at standse saadant Misbrug bleve de første i Aar hertil ankomne finske Trælast-Skibe (Finlappere) tagne under et efter Omstændigheder og de lokale Forhold strængt Toldopsyn, hvorved opdagedes, at iblandt de 12 Skibe som vare indkomne den 29de og 30te Mai, befandtes hos 11 af dem foruden uangivet Lærred, Kommen, og for stort angivet Qvantum Brænde, hvad man ikke forhen havde opdaget hos dem, skjulte Gjemmer i Skibene, fornemmeligen i Kahytten, dobbelt Dæk, og, hvad hidtil endnu ikke er forefunden her i noget Skib, i tvende af dem dobbelt Kahyt, det vil sige, de Knæer, som fra den aabne Kahyt kunde sees, vare løse, og kunde aftages tilligemed Garneringen, hvorpaa viste sig de faste Knæer, tilligemed den faste Garnering. Herved dannedes et skjult Rum, som indtager hele Kahyttens Høide og Dybde, og er af omtrent 1 Alens Brede. Jkkun ved at maale Kahyttens Brede, og sammenligne denne med det ovenoverværende Dæks, kunne de skjulte Rum opdages. Ovenstaaende meddeles til Veiledning for Toldopsynet i de forskjellige Deele af Riget og Hertugdømmerne, hvor Finlapperne komme. - Fra Hjørring meldes under 25de Junii. Den 19de dennes indstrandede ved Rødhuus den franske Lugger la Felicite Capitain Moizan, af Duberon, fra Bordeauz med Viin, Brændeviin, Eddike, Propper, Gummi, Harpix og Farvetræ, bestemt til Helsingør og St. Petersborg. Besætningen er frelst, og næsten hele Ladningen, samt det meste af Skibets Jnventarium er bjerget. Skibet selv er bjerget i Stumper og Stykker. - Det smukke Veir bidrager til at Afsætningen af Kornvarer indskrænker sig blot til Forbruget; og man er derfor mere nøieseende i Udvalget end sædvanligt, hvilket igjen giver Anledning til en stor Forskjel i Priserne i Kjøbenhavn; Hvede 6 Rbd. 24 s. - 8 Rbd., efter Qvalitet. Rug, dansk 3 Rbd. 80 – 4 Rbd. 64 s. Dito østersøisk 4 Rbd. 32 - 5 Rbd. 16 s. med Told. Byg, 2radet 3 Rbd. 80 s. - 4 Rbd. 32 s. Dito 6 radet 2 Rbd. 80 s. - 3 Rbd. 48 s. Havre 2 Rbd. 72 s. Rbd. 24 s. - Rostock den 4de Juli. Hvede- og Rug-Priserne ere, paa de flaue udenlandske Beretninger, gaaede betydeligt ned. Sommerkornet derimod har temmeligt holdt sig, Lagerne her af alle Kornarter ere smaae, fra Landet have vi imidlertid havt regelmæssige Tilførseler siden først i Juni, da mange Landmænd endnu holde Forraad. Med Undtagelse af Rugen, der paa mange Steder staaer tyndt, have Agrene hidtil et meget lovende Udseende. Jkkun af Rapssæd ventes kun en middelmaadig Høst, som Følge af, først Nattefrost, siden Jnfecter. Der er imidlertid tilsaaet usædvanligt store Strækninger. Endnu er ikke sluttet Contracter paa Leverance. Priserne ville først sætte sig efter Høsten; og dernæst vil Forholdet paa de udenlandske Markeder have en stor Jndflydelse; thi Oliemøllerne her turde være noget forsigtige ved deres Jndkjøb, eftersom fra St. Petersborg forventes betydelige Tilfør seler af Hampolie. Til det for 8 Dage siden afholdte Uld marked i Gustrow ankom circa 50,000 Stein Uld, der solgtes paa circa 6000 Stein nær. Priserne stillede sig paa 2 til 3 Rd. Guld pr. Stein lavere end i forrige Aar. J Magasinet her ligge circa 20,000 Stein Uld. Omsætningen i samme var hidtil saare indskrænket.